Sametingsvalget 2009

Sametingsvalget 2009 ble arrangert samtidig med stortingsvalget 2009 14. september 2009. Det ble valgt 39 representanter (med vararepresentanter) til det norske Sametinget. I enkelte kommuner var det også valg 13. september 2009. Alle norske borgere som var registrert i samemanntallet, hadde stemmerett, i alt 13 902 personer.


== Ny valgordning ==
Ved de fire tidligere sametingsvalgene foregikk valgene i 13 valgkretser, som hver valgte tre representanter. 
Ved valget i 2009 skjedde det en nyinndeling i sju valgkretser med varierende antall mandater: 

Krets 1: Østre valgkrets (2224 med stemmerett – 6 representanter)
Krets 2: Ávjovári valgkrets (3566 med stemmerett – 9 representanter)
Krets 3: Nordre valgkrets (1976 med stemmerett – 6 representanter)
Krets 4: Gaisi valgkrets (1984 med stemmerett – 6 representanter)
Krets 5: Vesthavet valgkrets (1410 med stemmerett – 5 representanter)
Krets 6: Sørsamisk valgkrets (884 med stemmerett – 3 representanter)
Krets 7: Sør-Norge valgkrets (1858 med stemmerett – 4 representanter)Ordningen med utjamningsmandater ble forlatt, og det totale representanttallet ble dermed redusert fra 43 til 39.
Nytt var også at det bare var i de 47 kommunene som hadde 30 registrerte velgere eller mer, at det var valg på valgdagen. I alle andre kommuner måtte en forhåndsstemme, noe som da gjaldt 1893 personer.


== Godkjente valglister ==
Det ble stilt i alt 54 lister ved valget, fordelt på 19 partier/grupperinger. I oversikten under angir tallet i parentesen bak hvilke valgkretser det ble stilt lister i.
Árja (12347)
Det norske Arbeiderparti – Norgga Bargiidbellodat (DNA) (1234567)
Fastboendes liste – Dáloniid Listu (Fastb) (2)
Felleslista – Oktasaslista (Fel) (1)
Fremskrittspartiet – Ovddádusbellodat (Frp) (12345)
Høyre – Olgešbellodat (H) (12347)
Flyttsamelista – Johttisápmelaččaid Listu (Joht) (2)
Kristelig Folkeparti (KrF) (2)
Nordkalottfolket (Nordk) (3)
Norske Samers Riksforbund – Norgga Sámiid Riikkasearvi (NSR) (234567)
Ofelaš (1)
Samefolkets Parti – Sámeálbnot Bellodat (Sfp) (27)
Samenes Folkeforbund – Sámiid Álbmotlihttu (Sff) (134567)
Samer bosatt i Sør-Norge – Sámit Mátta/Lulli-Norggas (Sbs) (7)
Senterpartiet – Guovddášbellodat (Sp) (123456)
Sjaddo (5)
Sosialistisk Venstreparti – Sosialistalaš Gurutbellodat (SV) (3)
Venstre – Gurutbellodat (V) (2)
Åarjel-Saemiej Gielh (Åsg) (6)Dessuten ble det i valgkrets 1 stilt fellesliste mellom NSR og Samefolkets Parti (Norgga Sámiid Riikkasearvvi ja Sámeálbmot Bellodaga oktasašlista – NSR/Sfp).
Senterpartiet fikk underkjent sitt listeforslag for valgkrets 7.


== Resultater ==
Tabellen her viser endelig resultat i stemmer og i prosent av avgitte stemmer for landet som helhet og for den enkelte valgkrets. Prosentene i nederste rad viser avgitte stemmer i forhold til personer med stemmerett (frammøteprosent).


== Innvalgte representanter ==
Valget gav Arbeiderpartiet 14 representanter (tilbake 4 fra 2005) og NSR 11 (tilbake 5). Senterpartiet og Samefolkets Parti mistet begge sin ene representant. Samer bosatt i Sør-Norge beholdt sin ene. En rekke lister kom ny inn på Sametinget: Árja (3), Fremskrittspartiet (3), Flyttsamelista (Joht) (2), Høyre (1), Nordkalottfolket (1) og Åarjel-Saemiej Gielh (1). Felleslista NSR/SfP fikk to mandater.
Valgkrets 1:

1. Marianne Balto (DNA)
2. Gunn-Britt Retter (NSR/SfP)
3. Knut Store (DNA)
4. Trond Are Anti (NSR/SfP)
5. Ragnhild Melleby Aslaksen (DNA)
6. Hans J. Eriksen (Frp)Valgkrets 2:

1. Láilá Susanne Vars (Árja)
2. Aili Keskitalo (NSR)
3. Egil Olli (DNA)
4. Per Andersen Bæhr (Joht)
5. Olaf Eliassen (Árja)
6. Mathis Nilsen Eira (NSR)
7. Anne Helene Saari (DNA)
8. Anders Somby jr. (Joht)
9. Knut Roger Hanssen (H)Valgkrets 3:

1. Hilde Anita Nyvoll (DNA)
2. Arthur Tørfoss (FrP)
3. Torill Bakken Kåven (Nordk)
4. Silje Karine Muotka (NSR)
5. Skjalg Jensen (DNA)
6. Odd Iver Sara (Árja)Valgkrets 4:

1. Geir Tommy Pedersen (NSR)
2. Willy Ørnebakk (DNA)
3. Randi A. Skum (NSR)
4. Margit Eli Anti Oskal (DNA)
5. Aud Marthinsen (FrP)
6. Rolf Johansen (NSR)Valgkrets 5:

1. Ann-Mari Thomassen (NSR)
2. Vibeke Larsen (DNA)
3. Miriam Anna Stina Paulsen (NSR)
4. Åge Nordkild (NSR)
5. Geir Johnsen (DNA)Valgkrets 6:

1. Jarle Jonassen (NSR)
2. Sten Erling Jönsson (DNA)
3. Ellinor Marita Jåma (Åsg)Valgkrets 7:

1. Jørn Are Gaski (DNA)
2. Kirsti Guvsám (NSR)
3. Marie Therese Nordsletta Aslaksen (Sbs)
4. Heidi Persdatter Greiner Haaker (DNA)Den 25. februar 2010 besluttet Sametingets plenumsmøte at de fem medlemmene av Sametingsrådet, og tre ut av Sametingets plenum. Dette betød at Egil Olli (Ap), Laila Susanne Vars (Árja), Marianne Balto Henriksen (Ap), Vibeke Larsen (Ap) og Ellinor Marita Jåma (Sørsamiske røster) ble erstattet av hhv. Ronny Wilhelmsen, Alf Isaksen, Mariann Wollmann Magga, Inga-Lill Sundseth og Ida Marie Bransfjell fra 1. mars 2010.


== Referanser ==


== Eksterne lenker ==
Sametingsvalget 2009 på Sametingets nettsider